
Exp. Núm. 1123/2024   
CONVENI REGULADOR DE SUBVENCIÓ PREVISTA NOMINATIVAMENT EN EL PRESSUPOST DE L'AJUNTAMENT DE DOSRIUS, A FAVOR DE LA FUNDACIÓ PRIVADA DEL MARESME  PRO PERSONES, AMB DESTINACIÓ A LA PROMOCIÓ I IMPULS DE LA INCLUSIÓ SOCIAL I LA MILLORA DE LA QUALITAT DE VIDA DE LES PERSONES AMB DISCAPACITAT INTEL·LECTUAL



REUNITS 

Per una banda, la Sr. Antonia Pérez Ramírez, regidora de sanitat de l'Ajuntament de Dosrius.

D'altra part, el Sr. Miquel Montané Berney, que actua en qualitat de president de la Fundació Privada del Maresme  Pro Pers.

Ambdues parts es reconeixen mútuament la capacitat necessària per atorgar aquest conveni, i en virtut d'això 


EXPOSEN 

I.- El Pressupost de l'Ajuntament de Dosrius per al 2024, té consignació per import de 2.000 euros en la seva partida 20.2310.48103, per atendre el finançament del projecte/activitat “Projecte Servei d’acollida, diagnòstic i orientació” d’acord amb el que estableix l'article 22.2.a) de la Llei 38/2003, de 17 de novembre, General de Subvencions, així com als articles 10 i 15 de l’ordenança general de subvencions aprovada per l’Ajuntament de Dosrius.

II.- L’entitat Fundació Privada del Maresme  Pro Pers ha elaborat una memòria del projecte/activitat, per a 2024. En la mateixa es reflecteix les actuacions següents (les quals s’hauran de revertir en persones del municipi de Dosrius): 

·  Servei d’acollida i orientació

III.- La Junta de Govern Local realitzada en data 2 de juliol de 2024 va aprovar  la concessió directa d’una subvenció per import de 2.000 euros destinada al projecte/activitat esmentada. 

IV.- La concessió d'aquesta subvenció s’emmarca en allò que estableix l'article 22.2.a) de la Llei 38/2003, de 17 de novembre, General de Subvencions, en els articles del 39 al 41 de les bases d’execució del pressupost municipal del 2023 i a la ordenança general de subvencions de Dosrius.

Vist  l’exposat ambdues parts

ESTIPULEN 

PRIMERA. - OBJECTE DEL CONVENI 

És objecte d'aquest conveni la regulació d'una subvenció, prevista nominativament en el Pressupost de 2024 de l'Ajuntament de Dosrius a favor de la Fundació Privada del Maresme  Pro Pers, per al finançament del promoció i impuls de la inclusió social i la millora de la qualitat de vida de les persones amb discapacitat intel.lectual, per algunes de les actuacions següents (les quals s’hauran de revertir en persones del municipi de Dosrius):

· Servei d’acollida i orientació

SEGONA. - FINANÇAMENT DE L'ACTIVITAT SUBVENCIONADA 

L'import de la subvenció de l'Ajuntament s'eleva a 2.000 euros. 

Aquesta subvenció és compatible amb la percepció d'altres subvencions, ajudes, ingressos o recursos per a la mateixa finalitat, procedent d'altres Administracions o ens públics o privats. Tanmateix l’import total de les subvencions rebudes per a la mateixa finalitat no podrà superar el cost total del projecte/activitat a desenvolupar.. 

TERCERA.-  ACCEPTACIÓ DE LA SUBVENCIÓ

S’entendrà acceptada la subvenció amb la signatura d’aquest conveni per part del beneficiari.

QUARTA. - ACTUACIÓ SUBVENCIONADA I TERMINI DE REALITZACIÓ 

	Anualitat
	Destinació
	import

	
2024
	
promoció i impuls de la inclusió social i la millora de la qualitat de vida de les persones amb discapacitat intelectual
 
	
2.000€




Se subvencionen específicament despeses derivades de l’activitat per a la qual es sol·licita l’ajut i s’estableix com a termini d’execució de l'activitat el que va des de 01/01/2024 fins 31/12/2024.

CINQUENA. - OBLIGACIONS DEL BENEFICIARI 

Constitueixen obligacions del beneficiari, el compliment les quals haurà d'acreditar: 

a) No estar incurs en  prohibició per a l'obtenció de la condició de beneficiari de l'article 13 de la Llei 38/2003, de 17 de novembre, General de Subvencions, i estar al corrent de les seves obligacions fiscals amb l'Ajuntament. 
b) Estar al corrent en el compliment de les seves obligacions tributàries i enfront de la Seguretat Social. 
c) Complir l'objectiu, executar el projecte o realitzar l'activitat subvencionada, i acreditar-lo conforme al que estableix a la clàusula setena d'aquest conveni. 
d) Comunicar a l'Ajuntament de Dosrius l'obtenció d'altres subvencions o ajudes finalistes que financiïn les mateixes activitats subvencionades. 
e) Sotmetre's a les actuacions de comprovació i seguiment de l'activitat i de control financer que poguessin realitzar els diferents serveis de l'Ajuntament. 
f) Els beneficiaris hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en els cartells o mitjans electrònics o audiovisuals.
g) Els documents de qualsevol mena justificatius de l’aplicació dels fons rebuts, s’hauran de conservar per un període no inferior als 6 anys, comptadors des de la finalització del termini de presentació de justificacions.

SISENA. – AVANÇAMENTS I FORMA DE PAGAMENT 

El pagament de la subvenció es realitzarà pel total de la subvenció (quan no s’hagi sol·licitat avançament) i per la resta de l’import de la subvenció (quan s’hagi sol·licitat avançament) un cop efectuada la preceptiva justificació per part de l’entitat beneficiària, que s’haurà de fer sempre dins els terminis i condicions marcats per a la mateixa i que s’expliciten al present conveni.

SETENA. - ÒRGAN GESTOR 

Té la condició d'òrgan gestor d'aquesta subvenció la regidoria serveis socials i sanitat de l'Ajuntament de Dosrius. 

Qualsevol tràmit relacionat amb aquesta subvenció es gestionarà a través de l'esmentat òrgan gestor. 


VUITENA.- JUSTIFICACIÓ. 

El termini màxim de justificació serà el 31 de desembre de 2024. S'haurà de presentar a l'òrgan gestor el compte justificatiu de les despeses que comprendrà la següent documentació: 

1. Memòria justificativa subscrita pel beneficiari o el seu representant indicativa de les activitats desenvolupades, del compliment de les condicions imposades i dels resultats obtinguts. 

2. Relació subscrita pel beneficiari o el seu representant expressiva de la totalitat de les despeses i inversions derivades de l'activitat, degudament desglossades i detallades, i a la qual s'acompanyarà relació d'originals o còpia de les factures i despeses per import igual o superior al de la subvenció atorgada. Les còpies dels justificants o despeses només seran admissibles quan hagin estat degudament acarades per funcionari adscrit a l'àrea o servei gestor de la subvenció, previ examen i estampillat de l'original. 

3. Declaració subscrita pel beneficiari o la seva representant relativa a la inexistència d'altres subvencions o ajudes que hagin obtingut per a la mateixa finalitat o, si escau, esment exprés dels altres ingressos o ajudes que hagin finançat l'activitat, amb indicació d'import o procedència. 


Els models per a la justificació es poden trobar al web de l’Ajuntament de Dosrius, www.dosrius.cat

NOVENA. – INFRACCIONS. 

Procedirà el reintegrament de la subvenció conforme a allò disposat en el Títol II de la Llei 38/2003, de 17 de novembre, General de Subvencions,  els Títol III i IV de l’ordenança general de subvencions de Dosrius i l’article 40.12 de les bases d’execució del pressupost municipal 2024
2. Seran  responsables de les infraccions els beneficiaris que realitzen les conductes tipificades.
3. Les infraccions se sancionaran amb multa fins al triple de la quantitat indegudament obtinguda, aplicada o no degudament justificada. La multa serà independent de l’obligació de reintegrament.

DESENA. - DURADA DEL CONVENI. 

El present conveni entrarà en vigor a l'endemà de la seva signatura i desplegarà els seus efectes fins que s'hagi realitzat l'activitat subvencionada i justificat el seu finançament, com a màxim 31 de desembre de 2024.

L'anterior és sense perjudici dels procediments de reintegrament o sancionadors que pogués haver-hi, i de les obligacions que incumbeixin al beneficiari, així com del deure de conservació de documents que li imposa la vigent legislació. 

ONZENA.- NATURALESA DEL CONVENI I LEGISLACIÓ APLICABLE. 

Aquest Conveni té naturalesa jurídic-administrativa. 

En allò no previst en aquest conveni serà d'aplicació la Llei 38/2003, de 17 de novembre, General de Subvencions i el seu Reglament, aprovat per Reial decret 887/2006, de 21 de juliol, l’ordenança general de subvencions aprovada per l’Ajuntament en data 24 de desembre de 2009 i vigent fins a la seva modificació o derogació, les bases d’execució de pressupost municipal  i  la resta de legislació de Règim Local reguladora de subvencions públiques i de procediment administratiu. 

Les qüestions litigioses que sorgeixin en aplicació del present conveni seran resoltes en via administrativa per l'òrgan competent i, si s’escau, davant la jurisdicció contenciós-administrativa. 




DOTZENA.- L’ajuntament de Dosrius i Fundació Privada del Maresme  Pro Pers, vetllaran pel bon funcionament dels projectes i el seguiment d’aquest Conveni. Per a tal fi, constituiran una comissió de seguiment, que s’hauran de reunir com a mínim 1 cop l’any o sempre que una de les parts ho consideri oportú. La Comissió constarà de la següent composició:

Per part de l’ajuntament de Dosrius:

· L’alcaldessa Silvia Garrido Galera o persona en qui delegui.
· La regidora de Serveis Socials o persona en qui delegui
· La tècnica referent de serveis socials o persona en qui delegui.

[bookmark: _Hlk75776151]Per part de Fundació Privada del Maresme Pro Pers:

· El President de Fundació Privada del Maresme  Pro Pers o persona en qui delegui.
· El tècnic referent de Fundació Privada del Maresme Pro Pers


I en prova de conformitat, se signa el present conveni per triplicat, en el lloc i data indicats a l'encapçalament. 

Per l'Ajuntament :					Per l’entitat:								
La regidora de  sanitat					El president 
Antonia Pérez Ramírez	                                              Miquel Montané Berney                                    







				El secretari accidental
				Sergi de Diego Mas

